CELEX: 62021TN0010
Language: mt
Date: 2021-01-09 00:00:00
Title: Kawża T-10/21: Rikors ippreżentat fid-9 ta’ Jannar 2021 – Griesbeck vs Il-Parlament

1.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/32
            
         
      Rikors ippreżentat fid-9 ta’ Jannar 2021 – Griesbeck vs Il-Parlament
      (Kawża T-10/21)
      (2021/C 72/43)
      Lingwa tal-kawża: il-Franċiż
      
         Partijiet
      
      
         Rikorrent: Nathalie Griesbeck (Ancy-sur-Moselle, Franza) (rappreżentanti: J.-L. Teheux, J.-M. Rikkers u G. Selnet, avukati)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      Prinċipalment:
      
                  —
               
               
                  tannulla d-deċiżjoni tal-Bureau tal-Parlament Ewropew tal-5 ta’ Ottubru 2020;
                  konsegwentement,
               
            
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tat-18 ta’ Ottubru 2019 u n-nota ta’ debitu sussegwenti għaliha;
               
            Sussidjarjament,
      
                  —
               
               
                  tannulla d-deċiżjoni tal-Bureau tal-Parlament Ewropew tal-5 ta’ Ottubru 2020;
                  konsegwentement,
               
            
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tat-18 ta’ Ottubru 2019 u tnaqqas in-nota ta’ debitu sussegwenti għaliha għal ammont iktar ġust;
               
            Fi kwalunkwe każ:
      
                  —
               
               
                  tirriżerva għar-rikorrenti l-possibbiltà li tippreżenta osservazzjonijiet addizzjonali permezz ta’ nota ulterjuri;
               
            
                  —
               
               
                  tikkundanna lill-Parlament Ewropew għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
               
                  1.
               
               
                  L-ewwel motiv ibbażat fuq il-fatt li l-Parlament wettaq l-iżbalji ta’ evalwazzjoni sussegwenti. Qabelxejn, huwa eskluda li ċ-ċirkustanzi partikolari ta’ impjieg tal-assistenta kkonċernata jistgħu jinfluwenzaw il-prova tax-xogħol ta’ din l-assistenta. Sussegwentement, huwa ma kkunsidrax iż-żmien li għadda mill-fatti u t-telf tal-provi riżultanti. Fl-aħħar nett, ma użax il-provi prodotti mir-rikorrenti.
               
            
               
                  2.
               
               
                  It-tieni motiv ibbażat fuq l-inverżjoni tal-oneru tal-prova u l-ksur tad-dritt għal smigħ xieraq. F’dan ir-rigward, ir-rikorrenti tikkunsidra, essenzjalment, li ma hijiex responsabbli sabiex iġġorr l-oneru tal-prova tax-xogħol tal-assistenta tagħha.
               
            
               
                  3.
               
               
                  It-tielet motiv ibbażat fuq il-ksur tal-prinċipju ta’ proporzjonalità sa fejn il-Bureau kkunsidra li l-ammonti integrali mħallsa għas-sigħat ta’ xogħol tal-assistenta kellhom jingħataw lura, filwaqt li r-realtà tax-xogħol imwettaq minnha ntwera, tal-inqas parzjalment.